SUA au trimis un general în Israel și negociază cu Turcia, China și Arabia Saudită să facă presiuni asupra Iranului
Un general american însărcinat cu problemele Orientului Mijlociu se află în Israel pentru a discuta cu înalți responsabili militari la fața locului despre „amenințările la adresa securității în regiune” într-un context de escaladare cu Iranul, a anunțat joi Departamentul american al Apărării. În paralel, șeful diplomației americane, Antony Blinken, negociază cu omologii săi chinez, turc și saudit să facă presiuni asupra Iranului împotriva oricărui atac care vizează Israelul.